CELEX: 32020R1138
Language: mt
Date: 2020-05-27 00:00:00
Title: Regolament Delegat tal-Kummissjoni (UE) 2020/1138 tas-27 ta’ Mejju 2020 li jemenda r-Regolament (UE) 2016/1076 tal-Parlament Ewropew u tal-Kunsill biex jinkludi l-Gżejjer Solomon fl-Anness I

31.7.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 248/1
               
            
         REGOLAMENT DELEGAT TAL-KUMMISSJONI (UE) 2020/1138
         tas-27 ta’ Mejju 2020
         li jemenda r-Regolament (UE) 2016/1076 tal-Parlament Ewropew u tal-Kunsill biex jinkludi l-Gżejjer Solomon fl-Anness I
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) 2016/1076 tal-Parlament Ewropew u tal-Kunsill tat-8 ta’ Ġunju 2016 li japplika l-arranġamenti għal prodotti li joriġinaw f’ċerti stati li huma parti mill-Grupp ta’ Stati Afrikani, tal-Karibew u tal-Paċifiku (AKP) previsti fi ftehimiet li jistabbilixxu, jew li jwasslu biex jiġu stabbiliti, Ftehimiet ta’ Sħubija Ekonomika (1), u b’mod partikolari l-Artikolu 2(2) tiegħu,
         Billi:
         
                     (1)
                  
                  
                     L-Anness I tar-Regolament (UE) 2016/1076 jelenka l-pajjiżi li għalihom japplikaw l-arranġamenti għall-aċċess għas-suq previsti minn dan ir-Regolament.
                  
               
                     (2)
                  
                  
                     Fis-17 ta’ Frar 2020 il-Kunsill, f’isem l-Unjoni, approva l-adeżjoni tal-Gżejjer Solomon fil-Ftehim ta’ Sħubija Ekonomika interim bejn l-Unjoni u l-Istati tal-Paċifiku. Wara d-depożizzjoni tal-Att ta’ Adeżjoni min-naħa tal-Gżejjer Solomon, il-Ftehim ta’ Sħubija Ekonomika interim ikun applikat b’mod proviżorju bejn l-Unjoni u l-Gżejjer Solomon mis-17 ta’ Mejju 2020.
                  
               
                     (3)
                  
                  
                     Għaldaqstant, jenħtieġ li l-Gżejjer ta’ Solomon jiġu inklużi fl-Anness I,
                  
               ADOTTAT DAN IR-REGOLAMENT:
         
            Artikolu 1
            Fl-Anness I tar-Regolament (UE) 2016/1076 jiddaħħal dan li ġej wara l-kliem “IR-REPUBBLIKA TAS-SEYCHELLES”:
            
                         
                     
                     
                        “IL-GŻEJJER SOLOMON”.
                     
                  
         
            Artikolu 2
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, is-27 ta’ Mejju 2020.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 185, 8.7.2016, p. 1.